b'\n_START_ARTICLE_\nKemijska jednad\xc5\xbeba\n_START_PARAGRAPH_\nKemijska jednad\xc5\xbeba je na\xc4\x8din prikazivanja kemijske reakcije uz pomo\xc4\x87 kemijskih simbola i formula. Reaktanti se pi\xc5\xa1u s lijeve strane, dok se kemijski produkti zapisuju s desne strane. Absolutne vrijednosti stohiometriskih koeficijenata pi\xc5\xa1u se pored simbola atoma i molekula. Prvu kemijsku jednad\xc5\xbebu napisao je 1615. godine Jean Beguin.\n_START_SECTION_\nOblik\n_START_PARAGRAPH_\nKemijska jednad\xc5\xbeba sastoji se od kemijskih formula reaktanata (tvari koje ulaze u reakciju) i kemijskih formula produkata (tvari koje nastanu u kemijskoj reakciji). Reaktante i produkte razdvajamo znakom strjelice(\xe2\x86\x92), koja se obi\xc4\x8dno \xc4\x8dita kao "daje". Kemijske formule pojedina\xc4\x8dnih tvari razdvajaju se znakom plus (+)._NEWLINE_Uzmimo kao primjer reakciju nastanka vode iz vodika i kisika:_NEWLINE_Ova se reakcija mo\xc5\xbee pro\xc4\x8ditati kao: "dva ha dva plus o dva daje dva ha dva o", no kod slo\xc5\xbeenijih reakcija, umjesto \xc4\x8ditanja onoga \xc5\xa1to pi\xc5\xa1e, reakcije se \xc4\x8ditaju koriste\xc4\x87i IUPAC nomenkalturu. Reakcija iznad bi se tada \xc4\x8ditala: "dvije molekule vodika i jedna molekula kisika daju dvije molekule vode".\n_START_SECTION_\nIzjedna\xc4\x8davanje kemijske jednad\xc5\xbebe\n_START_PARAGRAPH_\nIzjedna\xc4\x8diti kemijsku jednad\xc5\xbebu zna\xc4\x8di da broj i vrsta atoma s lijeve i desne strane jednad\xc5\xbebe mora biti isti.'